જેડે હત્યા કેસના પબ્લિક પ્રોસિક્યૂટર પ્રદીપ ઘરતે ‘સંદેશ’ને જણાવ્યું હતું કે છોટા રાજન અને અન્ય આરોપીઓને સાંકળતા અનેક પુરાવા કોર્ટમાં રજૂ કરાયા હતા, જે કોર્ટે માન્ય રાખ્યા હતા. મુખ્ય પુરાવાઓેમાં છોટા રાજનનું એક્સ્ટ્રા જ્યુડિશિયલ કન્ફેશન છે, જેમાં તેણે પત્રકારો સાથે ફોન પર વાત કરીને કહ્યું હતું કે જેડેની હત્યા તેણે જ કરાવી હતી અને એ શા માટે કરાવી હતી તેનું કારણ પણ તેણે જણાવ્યું હતું. એ ઉપરાંત પોલીસે છોટા રાજનનો એક વ્યક્તિ સાથેનો ફોન ઇન્ટરસેપ્ટ પણ કર્યો હતો, તેનું જે રેકોર્ડિંગ હતું, તેમાનો અવાજ અને તિહાર જેલમાં બંધ કરાયા બાદ તેનો અવાજ રેકેર્ડ કરી તે બંને અવાજ એક જ હોવાની ચકાસણી નવી દિલ્હીની સેન્ટ્રલ ફોરેન્સિક લેબમાં કરાઈ હતી. તે બંને અવાજ એક જ વ્યક્તિ(છોટા રાજન)નો હોવાનું પુરવાર થયું હતું. તેના મોબાઇલમાંથી મેસેજ રિટ્રાઇવ કરવામાં આવ્યા હતા અને એ પણ ટેલી કરાયા હતા.